**Spordikoolituse teenuse osutamise lepingus tellija asendamine**

**Haridus- ja Teadusministeerium** kantsler **Kristi Vinter-Nemvalts** isikus,

**Kultuuriministeerium** kantsler **Tarvi Sits** isikus ja

**Audentese Koolide Sihtasutus** juhatuse liikme **Ahto Orav** isikus (edaspidi *täitja*)

(edaspidi koos nimetatud *pooled*) ,

arvestades, et

* 17. detsembril 2018. a sõlmiti Haridus- ja Teadusministeeriumi poolt läbi viidud lihtsustatud korras tellitava teenuse riigihanke „Spordikoolituse lepingu sõlmimine” tulemusel, spordikoolituse teenuse osutamise leping nr 5.3-3/18/1107 (Haridus- ja Teadusministeeriumi dokumendihaldussüsteemi nr, edaspidi *leping*) AS-ga Audentes;
* 4. jaanuaril 2019. a esitas AS Audentse taotluse lepingu partneri vahetamiseks, kuna AS Audentes restruktureerimise tulemusel viidi ettevõtja poolt peetud koolid (erakool, spordigümnaasium, huvikeskus, spordikool) ettevõtte tervikosa võõrandamise ja üleminekulepingu alusel üle ettevõtja poolt spetsiaalselt haridusasutuste pidamiseks asutatud sihtasutusse Audentese Koolide Sihtasutus;
* koolide üleminekuga sihtasutuse alla mingeid muid muudatusi koolide tegevuse osas ei kaasnenud ning muude lepingute hulgas anti muutmata kujul üle ka olemasolevad ruumide ja rajatiste rendilepingud ning spordigümnaasium jätkas olemasolevate hankelepingute tingimuste täitmist senistel alustel;
* täitja asendamise kohta sõlmiti 19. veebruaril 2019. a kolmepoolne kokkulepe nr 5.3-3/19/131 (Haridus- ja Teadusministeeriumi dokumendihaldussüsteemi nr, edaspidi *lepingu muudatus*) Haridus- ja Teadusministeeriumi, AS-i Audentes ja Audentese Koolide Sihtasutuse vahel, mille kohaselt asendati lepingus täitja AS Audentes täitjaga Audentese Koolide Sihtasutus;
* alates 2022. aastast kajastuvad riigieelarves hankelepingu täitmiseks ettenähtud vahendid Kultuuriministeeriumi eelarves;
* riigihangete seaduse § 123 lõike 1 punkti 6 analoogia põhjal on pooltel õigus muuta lepingut ning asendada tellija uue tellijaga;

on pooled sõlminud lepingu muudatuse alljärgnevas:

1. Pooled lepivad kokku, et Haridus- ja Teadusministeeriumi ja AS-i Audentes vahel 17. detsembril 2018. a sõlmitud lepingus, mida muudeti 19. veebruaril 2019. a kolmepoolse kokkuleppe alusel ja mille tulemusena asendati lepingus täitja AS Audentes täitjaga Audentese Koolide Sihtasutusega, asendatakse lepingus nimetatud tellija Haridus- ja Teadusministeerium uue tellijaga Kultuuriministeerium.
2. Lepingus, selle lisades ja senistes muudatustes märgitud tellijat ja täitjat käsitletakse lähtudes lepingu senistest muudatusest ja käesolevast kokkuleppest.
3. Uue tellija kontaktandmed ja rekvisiidid on:

Kultuuriministeerium

Registrikood: 70000941

Aadress: Suur-Karja 23, 15076 Tallinn

Telefon: 628 2222

e-post: min@kul.ee

Kontaktisik: Jarko Koort, jarko.koort@kul.ee, tel 628 2239

1. Lepingu muudatused jõustuvad alates 01.01.2022.

Haridus- ja Teadusministeerium Kultuuriministeerium

Kristi Vinter- Nemvalts Tarvi Sits

/allkirjastatud digitaalselt/ /allkirjastatud digitaalselt/

Audentese Koolide Sihtasutus

Ahto Orav

/allkirjastatud digitaalselt/